  Анжелика Тихонова корреспондент Ижкарын «Кышкыттэм но ӟечлыко автомобиль сюресъёс» йӧскалык ӵектос улсын Сельской урамысь но Раздельной пролкаысь сюресъёсты тупатъяны кутскизы. Со сярысь сюрес лэсьтонъя «Ижевское» проедприятилэн «ВКонтакте» мерлыко вотэсысь огиназ ивортэмын. Сельской урамын ужъёс нуназе мынозы, сюрес кузя ветлон реверсивной амалэн радъяськоз. Нош Раздельной пролкаысь сюресэз ӝыт но уйин тупатъялозы Сельской урамез Выставочной урамысь Т-лы укшась сюрес вожысен но Ижкар пумозь выльдозы. Вужмем сюрес шобретэз куштэмзы бере кык сӥен выль асфальт вӧлдозы. Со сяна, кык колодчаосты тупатъялозы, ог 4 иськем мында бортовой изъёс тырозы, 3 сюрс 944 квадрат метр тротуаръёс лэсьтозы, сюрес урдэсъёсты юнматозы. Раздельной пролкаын ужъёс шӧдскымон тросгес. «Кышкыттэм но ӟечлыко автомобиль сюресъёс» йӧскалык ӵектос улсын нырысьсэ Ижкарын сюресэз инъет дорозяз вуыса лэсьтозы. Улӥ сӥоссэ Коммунар урам вожысен кутскыса сю метръем люкетысь воштозы. Бӧрысь выльысь луоё кӧльылэсь но векчиятэм излэсь сӥос вӧлдозы. Собере гинэ асфальтобетонэн шобыртозы. Пушкинской урам дорозь люкетысьтыз кык сӥем сюрес шобретсэ воштозы, 17 колодчаосты тупатъялозы, 1 иськем пала бортовой изъёс тырозы, тротуаръёслэсь 585 квадрат метр быдӟа шобретсэ выльдозы. Водительёсты пуктэм сюрес пусъёсты но ӝоглыкъя куронъёсты чакланы куро Тодэ вайытом, туэ Ижкарын оглом 32 иськем пала сюресъёсты тупатъяны чакламын, со сяна, 650 метрлэсь трос сюрес гожъёсты выльдозы.   Тегъёс: Авто Ижкар Удмуртия сюресъёс тупатъянужъёс  